paragraph_text: Dnevnik Diane Budisavljević hrvatski je film redateljice Dane Budisavljević iz 2019. godine. Premijerno je prikazan 18. srpnja 2019. na Pulskom filmskom festivalu. Film je proglašen najboljim filmom festivala, a dobio je i nagradu publike kao i nagrade za najbolju režiju, montažu i glazbu. Snimljen je na osnovu dnevnika koji je vodila Diana Budisavljević, a dnevnik opisuje akciju spasavanja više od 10.000 srpske pravoslavne djece iz logora Nezavisne države Hrvatske. Film je u Zagrebu premijerno prikazan 2. listopada 2019. godine u dvorani Vatroslava Lisinskog.